wickkiey/tamil-wikipedia-chunked huggingface dataset:
# நிலாப்பூச்சி

**நிலாப்பூச்சி** நிலா வெளிச்சத்தில் விளையாடும் விளையாட்டு.  
நிலா வெளிச்சத்தில் ஆள்-நிழல் விழும். அந்த நிழலை நிலாப்பூச்சி என்பர். அந்த நிழலில் நிற்பவரைத் தொடுதல் இந்த விளையாட்டு. ஒருவர் தொடுபவர். ஏனையோர் தொடப்படாமல் இருக்க நிலா வெளிச்சத்தில் நிற்கவேண்டும். தொடுபவருக்கு உதவி செய்ய ஒருவர் மற்றொருவர் மீது நிழல் விழும்படி வந்து நின்று உதவுவார். நிழலில் நிற்கும்போது தொடப்பட்டால், தொடப்பட்டவர் தொடுபவராகி ஆட்டம் தொடரும்.
# புதியபரிதி

**புதியபரிதி** (பி. ஜூன் 3, 1992) ஒரு தமிழ்க் கவிஞர். தனது 16 வது வயதில் முதல் கவிதை நூலான "தமிழ் என் காதலி" வெளியிட்டார். இதுவரை மூன்று பதிப்புகளை கண்டுள்ள அந்நூல் தமிழக அரசின் நூலக ஆணையமும் பெற்றுள்ளது. அவரது இரண்டாவது கவிதைத் தொகுதியான "கவிதைக் கனவு" கடந்த ஆண்டு வெளி வந்துள்ளது. தற்போது சென்னையில் பொறியியல் மூன்றாம் ஆண்டு படிக்கும் இவர் "நல்லதோர் வீணை" என்றொரு மாணவருக்கான சிற்றிதழை நடத்தி வருகிறார்.
# நீரில் தொடல்

**நீரில் தொடல்** ஒரு நீர் விளையாட்டு. இதில் சிறுவர் பெரியவர் அனைவரும் கலந்துகொள்வர். எனினும் இது ஆண்பாலார் விளையாட்டு.  
குளம், குட்டை போன்ற இடங்களில் இது விளையாடப்படும். நீரின் ஆழத்திற்கு ஏற்ப நீரில் நடந்தும், ஓடியும், நீந்தியும் இது விளையாடப்படும். தொடப்பட்டவர் தொடுபவராகி விளையாட்டு கை மாறும்.
# 6 (எண்)

**ஆறு** (ஆங்கிலம்: *Six*) என்பது தமிழ் எண்களில் ௬ என்பதைக் குறிக்கும் இந்து-அராபிய எண்ணாகும். ஆறு என்பது ஐந்துக்கும் ஏழுக்கும் இடைப்பட்ட இயற்கை எண்ணாகும்.
# 6 (எண்)

## காரணிகள்

ஆறின் நேர்க் காரணிகள் 1, 2, 3, 6 என்பனவாகும்.
# 6 (எண்)

## இயல்புகள்

- ஆறு ஓர் இரட்டை எண்ணாகும்.
- ஆறை <math>6 = 1^2 + 1^2 + 2^2</math> என மூன்று வர்க்கங்களின் கூட்டுத் தொகையாக எழுத முடியும்.
- <math>6 = 3!</math>
- ஆறானது மூன்றாவது முக்கோண எண்ணாகும்.
- <math>6 = 2^{2-1} (2^2 - 1)</math> என்பது ஒரு பூரண எண்ணாகும்.
- நேர்விளிம்பையும் கவராயத்தையும் பயன்படுத்தி ஓர் ஒழுங்கான அறுகோணியை உருவாக்கலாம்.
- ஆறு என்பது முதல் மூன்று நேர் நிறை எண்களின் பொது மடங்குகளுள் சிறியது ஆகும்.
# டத்தோ ஸ்ரீ

மலேசியாவில் வழங்கப்படும் **டத்தோ ஸ்ரீ** விருதுகளில் இரு வகைகள் உள்ளன. டத்தோ ஸ்ரீ (மலாய்: *Dato' Sri* அல்லது *Dato' Seri*) என்பது முதலாம் வகை. **டத்துக் ஸ்ரீ** (மலாய்: *Datuk Seri*) என்பது இரண்டாம் வகை. ஆனால், இந்த இரண்டு விருதுகளையும் டத்தோ ஸ்ரீ என்றே பொதுவாக அழைக்கின்றனர். மலேசியாவின் பேரரசரும் மாநில சுல்தான்களும் டத்துக் ஸ்ரீ, டத்தோ ஸ்ரீ விருதுகளை வழங்குகின்றனர். மலேசிய ஆளுநர்களால் வழங்கப்படும் மிக உயரிய விருதுகளில் டத்துக் ஸ்ரீ, டத்தோ ஸ்ரீ விருதுகளும் ஒன்றாகும். மலேசியாவிற்கு அரிய சேவைகள் ஆற்றியவர்களைப் பாராட்டும் வகையில் இந்த விருதுகள் வழங்கப்படுகின்றன.
# டத்தோ ஸ்ரீ

### டத்தோ ஸ்ரீ விருது

டத்தோ ஸ்ரீ விருது (மலாய்:*Dato' Sri* அல்லது *Dato' Seri*) என்பது மிக உயரிய விருதுகளில் ஒன்றாகும். இந்த விருது, துன் விருதிற்கு அடுத்த நிலையில் வரும் விருதாகும். டான் ஸ்ரீ விருதிற்கு இணையான விருது. இந்த விருதைப் பெற்றவரின் மனைவியை டத்தின் ஸ்ரீ (மலாய்:*Datin Sri)* என்று அழைப்பார்கள். மலேசியாவின் பிரதமர் டத்தோ ஸ்ரீ நஜீப் துன் ரசாக்கிற்கு இந்த விருது வழங்கப்பட்டுள்ளது. மலேசியாவின் முன்னாள் பிரதமர்களான மகாதீர் முகமது, அப்துல்லா அகமது படாவி போன்றவர்களுக்கு, அவர்கள் பிரதமர்களாக இருந்தபோதே டத்தோ ஸ்ரீ விருது வழங்கப்பட்டது. இவர்கள் பிரதமர் பதவியில் இருந்து விலகியதும், அவர்களுக்கு நாட்டின் ஆக உயரிய துன் விருது வழங்கிக் கௌரவிக்கப்பட்டது.  
மலேசிய இந்தியர் காங்கிரஸின் முன்னாள் தலைவர் டத்தோ ஸ்ரீ ச. சாமிவேலுவிற்கு இந்த டத்தோ ஸ்ரீ விருது வழங்கப்பட்டுள்ளது. இப்போதைய மலேசிய மனித ஆள்பலத் துறை அமைச்சர் எஸ். சுப்பிரமணியத்திற்கு டத்துக் ஸ்ரீ விருது வழங்கப்பட்டிருக்கிறது.
# டத்தோ ஸ்ரீ

### ஸ்ரீ பாதுக்கா மக்கோத்தா சிலாங்கூர் விருது

டத்தோ ஸ்ரீ விருது என்பது ஒரு மாநிலத்தின் மிக உயர்ந்த விருதாகக் கருதப்படுவதால் அந்த விருதை வழங்குவதிலும் சில கட்டுப்பாடுகள் உள்ளன. சிலாங்கூர் மாநிலத்தைப் பொருத்த வரையில் ‘ஸ்ரீ பாதுக்கா மக்கோத்தா சிலாங்கூர்’ எனும் *Seri Paduka Mahkota Selangor (SPMS)* விருது ஓர் ஆண்டில் இருவருக்கு மட்டுமே வழங்கப்படுகிறது.  
சிலாங்கூர் மாநிலத்தில் உயிரோடு வாழ்பவர்களில் 40 பேர் மட்டுமே இந்த விருதைப் பெற்று இருக்க முடியும் என்றும் வரையறுக்கப்பட்டுள்ளது. இந்த விருதைப் பெற்ற பெண்களை ‘டத்தின் பாதுக்கா ஸ்ரீ’ (மலாய்:*Datin Paduka Seri)* என்று அழைக்கின்றனர். 1998ஆம் ஆண்டிற்கு முன்னால் ‘டத்தின் பாதுக்கா’ (மலாய்:*Datin Paduka*) என்று அழைத்தனர். 23 டிசம்பர் 1998-இல் மாற்றம் செய்யப்பட்டது.  
சிலாங்கூர் மாநில வரலாற்றில் ‘ஸ்ரீ பாதுக்கா மக்கோத்தா சிலாங்கூர்’ விருதை, ஏனைய இனத்தினர் பலர் பெற்றிருந்தாலும் இதுவரை தமிழர்களில் இருவர் மட்டுமே பெற்றுள்ளனர். முன்னாள் ம.இ.கா. தலைவரும், அமைச்சருமான டான் ஸ்ரீ வி. மாணிக்கவாசகம், முன்னாள் மலேசியக் கடற்படைத் தளபதி டான் ஸ்ரீ கே. தனபாலசிங்கம்ஆகிய இருவர் மட்டுமே பெற்றுள்ளனர். நெகிரி செம்பிலான் மாநிலத்தில் *Dato' Sri Utama* எனும் டத்தோ ஸ்ரீ விருது வழங்கப்படுகிறது.
# டத்தோ ஸ்ரீ

### டத்துக் ஸ்ரீ விருது

டத்துக் ஸ்ரீ விருது (மலாய்:*Datuk Seri*) மலேசியாவில் மிக முக்கியமான விருதுகளில் ஒன்றாகக் கருதப்படுகிறது. மலேசிய மாநில சுல்தான்கள், மலாக்கா, பினாங்கு, சபா, சரவாக் மாநில ஆளுநர்கள் இந்த டத்துக் ஸ்ரீ விருதை வழங்குகின்றனர்.
# சுண்ணாம்புக்கலவை

**சுண்ணாம்புக்கலவை**, சாந்து அல்லது பாரிசு சாந்து (*Plaster of Paris*) என்றும் அழைக்கப்படுகிறது. இது சுவர்கள் மற்றும் கூரையில் பயன்படுத்தப்படும் ஒரு கட்டட பொருள் ஆகும். இது உலர்ந்த ஜிப்சம் பொடியாகும். இது நீருடன் சேர்க்கப்பட்டு கூழ்மமாக மாற்றப்பட்டு உபயோகிக்கப்படுகிறது. நீருடன் சேர்க்கப்படும் பொழுது வெப்பத்தை வெளியிட்டு பின் உறுதி அடைகிறது. இது திட வடிவம் அடைந்தபின்னும் மென்மையாக இருப்பதனால் இறுதி உருவேற்றலில் பயன்படுகிறது.
# ஊதுலை

**ஊதுலை** (*Blast furnace*) ஒரு உலோகவியல் உலைக்களம் ஆகும். இது கனிமங்களை உருக்கி தொழிற்சாலை உலோகங்களை உற்பத்தி செய்யப்பயன்படுகிறது. பொதுவாக இரும்பு உற்பத்தியில் அதிகமாக பயன்படுகிறது.  
from Cowper stoves
2. Melting zone (*bosh*)
3. Reduction zone of ferrous oxide (*barrel*)
4. Reduction zone of ferric oxide (*stack*)
5. Pre-heating zone (*throat*)
6. Feed of ore, limestone, and coke
7. Exhaust gases
8. Column of ore, coke and limestone
9. Removal of slag
10. Tapping of molten pig iron
11. Collection of waste gases]]ஊதுலையின் மேலிருந்து கனிமம், எரிபொருள் மற்றும் இளக்கி தொடர்ந்து செலுத்தப்படுகிறது. அப்பொழுது கீழிருந்து காற்று, சில சமயம் ஆக்சிசன் செலுத்தப்படுவதால் உலையின் தொடர் வேதி வினை ஏற்படுகிறது. தொடர் வினையினால் கனிமம் உலோகமாக மாற்றம் அடைந்து உலையின் கீழ் பகுதியை அடைகிறது. இறுதியில் உருகிய உலோகம் மற்றும் கசடு பெறப்படுகிறது. இது கீழ் கதவு வழியாக வெளியேற்றப்படுகிறது. அனற் காற்று மேல்வழியாக வெளியேற்றப்படுகிறது.
# உலைக்களம்

**உலைக்களம்** (*furnace*) என்பது ஒரு பொருளுக்கு வெப்ப ஆற்றலைச் செலுத்தி அதனை உயர் வெப்பநிலைக்கு எடுத்துச் செல்கின்ற கட்டமைப்பு அல்லது சாதனம் ஆகும். இதற்குத் தேவையான வெப்ப ஆற்றல் எரிவளி, எரிநெய், அல்லது விறகு போன்ற எரிபொருள்களை நேரடியாக எரிப்பதன் மூலமோ, மின்னாற்றல் போன்றவற்றின் வழியாகவோ கொடுக்கப்படும். உலைக்களம் பலவகையான பயன்பாடுகளைக் கொண்டுள்ளது. இது தாது உருக்கவும், எண்ணெய் சுத்திகரிக்கவும், கொதிகலன்களிலும் பயன்படுகிறது.
# உலைக்களம்

## உலைக்கள வகைகள்

### பயன்பாட்டு வகைகள்

#### வீட்டு உலைக்களம்

குளிர் பிரதேசங்களில் வீட்டினுள்ளே நிரந்தரமாக அமைக்கப்பட்டிருக்கும் உலையின் வழியாக, காற்று, ஆவி, வெந்நீர் என்று ஏதேனும் ஒரு பாய்மத்தைச் சூடேற்றிக் குழாய்களின் வழியாகச் சுற்றுக்கு விடுவதன் மூலம் வீட்டினுள்ளே வெப்பம் ஏற்றப்படும். இவ்வுலைகளின் எரிபொருளாகப் பெரும்பாலும் இயற்கை எரிவளி அமைந்திருக்கும். சில இடங்களில் நீர்மப் பெட்ரோலிய எரிவளி அல்லது எரிநெய் பயன்படுத்தப்படும். மின்னாற்றல் விலை குறைவாக இருக்கும் பகுதிகளில் மின்வழி வெப்பேற்றமும் கைக்கொள்ளப்படுவதுண்டு.  
பொதுவாக வீட்டு உலைகள் 80% செயல்திறம் கொண்டவையாக இருக்கும் என்றாலும், அண்மைய உயர்திறன் உலைகள் 98% செயல்திறம் கொண்டவையாகவும் இருக்கின்றன. இவை புகைபோக்கி இல்லாமலே செயல்படும் வகையில் வடிவமைக்கப்பட்டிருக்கும். வெப்ப ஆற்றலும், கழிவுவளியும் பிவிசி குழாய்கள் வழியாக வீடு முழுக்கச் சுற்றவிட்டுப் பிறகு வீட்டின் ஒரு பக்கத்திலோ கூரை மீதோ வெளியேற்றப்படும்.
# உலைக்களம்

## உலைக்கள வகைகள்

### பயன்பாட்டு வகைகள்

#### தொழிலக உலைக்களம்

தொழிற்சாலைகளில் உலைக்களங்கள் ஒரு செயல்முறைக்குத் தேவையான வெப்பத்தைத் தரவல்லன. அல்லது அவை நேரடியாக ஒரு வேதி வினைகலனாகச் செயலாற்றி வேதிவினைக்குத் தேவையான வெப்பத்தை அளிக்கவல்லன. இத்தகு உலைகள் அவற்றின் செயல்பாடு, வெப்ப அளவு, எரிபொருள் தெரிவு, எரிதலுக்கான காற்றினை அனுப்பும் முறை இவற்றைப் பொருத்து வெவ்வேறு வகையில் வடிவமைக்கப்படும்.  
எரிவாயினுள் செலுத்தப்படும் எரிபொருள், அதனுடன் செலுத்தப்படும் காற்றினோடு சேர்த்து எரிக்கப்படும். ஒன்றிற்கும் மேற்பட்ட எரிவாய்கள் அடுத்தடுத்து அமைந்திருக்கலாம். அவை தரையிலோ, பக்கச்சுவரிலோ, மேற்கூரையிலோ அமைக்கப்பட்டிருக்கலாம். உலையில் எரிகின்ற தழல் அதனூடே அமைக்கப்பட்டிருக்கும் குழாய்களைச் சூடாக்க, அக்குழாய்களின் உள்ளே வெப்பமேற்றப்பட வேண்டிய பாய்மங்கள் செலுத்தப்படும். இப்பாய்மங்களுக்குச் சில எடுத்துக்காட்டுகள்: நீர், பாறை எண்ணெய், வெப்பப் பாய்மம், முதலியன.
# உலைக்களம்

## உலைக்கள வகைகள்

### பயன்பாட்டு வகைகள்

#### உலோகவியல் உலைக்களம்

:உருக்காலையில் பயன்படுத்தப்படும் உலைகள், கீழே:
:*பன்றி இரும்பு, இரும்புத்தாது போன்றவற்றை உருவாக்கும், ஊதுலை.
:*எஃகு இரும்பு தயாரிக்கும் உலைகள் கீழே:
::* மீ உலை
::* ஒலி அதிர்வு உலை
::* பெசிமர் மாற்றி உலை
::* திறந்த அடுப்பு உலை
::* அடிப்படை ஆக்சிஜன் உலை
::* மின்வில் உலை
::* மின் தூண்டு மின் உலை
# உலைக்களம்

## உலைக்கள வகைகள்

### வடிவமைப்பு வகைகள்

எரிதலுக்கான காற்று உட்செலுத்தும் முறையை ஒட்டி உலைக்கள வடிவமைப்பைக் கீழ்க்காணும் சில வகைகளாகப் பிரிக்கலாம்.
# உலைக்களம்

## உலைக்கள வகைகள்

### வடிவமைப்பு வகைகள்

#### இயல்புநிலைக் காற்றிழுப்பு உலைக்களம்

முதல் வகையான இயல்புநிலைக் காற்றிழுப்பு உலைகள் வெளிப்புறத்தில் செங்கல், காரை, அல்லது இரும்பினால் கட்டப்பட்ட ஒரு அமைப்பைக் கொண்டிருக்கும். மேலே செங்கல் அல்லது காரையால் கட்டப்பட்ட புகைபோக்கி வழியாகக் காற்று, புகை போன்றவை வெளியேறுமாறு அமைக்கப்பட்டிருக்கும். இயற்கையாக நிகழும் வெப்பச் சலனம் முறையில் சூடான காற்று மேலே எழும்பிச் செல்லும்; அதனால் உண்டாகும் வெற்றிடத்தை நிரப்பக் காற்று உள்ளே இழுக்கப்படும். அதனால் இது இயல்புநிலைக் காற்றிழுப்பு உலை என்று பெயர் பெற்றது.  
இது மிகவும் எளிய ஒரு கட்டமைப்பாகும். ஒரு தன்னியக்க எரிவளி மடக்கிதழ் மட்டும் இருக்கும். காற்றை உட்செலுத்த காற்றாடியோ, காற்றிறைப்பியோ இருக்காது. எரிவாய் அமைப்பைச் சிறிது மாற்றியமைப்பதின் மூலம் பல்வேறுவகையான எரிபொருள்களைப் பயன்படுத்தலாம். கரி, விறகு, குப்பை, தாள், இயற்கை எரிவளி, எரிநெய் போன்ற பல எரிபொருள்களைப் பயன்படுத்த முடியும். ஆனால் திடவகை எரிபொருள்களைப் பயன்படுத்தினால், குவியும் சாம்பல் முதலானவற்றை நீக்கிச் சுத்தம் செய்யும் வேலையைத் தினமும் செய்யவேண்டியிருக்கும்.
# உலைக்களம்

## உலைக்கள வகைகள்

### வடிவமைப்பு வகைகள்

#### வலிந்த காற்றிறைப்பு உலைக்களம்

1950, 1960-களில் வலிந்த காற்றிறைப்பு உலைகள் பெயர்பெற்றிருந்தன. இவை அளவில் பெரியதாக இருந்த இயல்புநிலைக் காற்றிழுப்பு உலைகளுக்கு மாற்றாகத் திகழ்ந்தன. இவற்றின் ஆற்றல் செயல்திறன் 50% முதல் 65% வரை இருந்தன. இவற்றிலும் செங்கல்லாலோ காரையாலோ கட்டப்பட்ட கட்டிடங்கள் வழியாகப் புகை மற்றும் கழிவுவளிகள் வெளியேற்றப்பட்டன.
# உலைக்களம்

## உலைக்கள வகைகள்

### வடிவமைப்பு வகைகள்

#### வலிந்த காற்றிழுப்பு உலைக்களம்

மூன்றாவது வகை உலையான வலிந்த காற்றிழுப்பு உலை பிறவற்றைக் காட்டிலும் சற்று அளவு குறைந்தவை. இவ்வகை உலைகளில் ஒரு இறைப்பி அல்லது காற்றாடி கொண்டு எரிதலுக்கான காற்று உள்ளிழுக்கப்படும். இதனால் அளவில் சற்றுச் சிறியதாகவும், ஆனால் செயல்திறம் கூடியதாகவும் இவ்வுலைகள் அமைகின்றன.
# உலைக்களம்

## உலைக்கள வகைகள்

### வடிவமைப்பு வகைகள்

#### உறைவகை உலைக்களம்

நான்காவது வகையான உறைவகை உலைக்களமானது சற்றே உயர்ந்த செயல்திறம் கொண்டது. அது ஏறத்தாழ 89% - 98% அளவில் இருக்கும். இவ்வகை உலையில் எரிதல்பெட்டி முற்றிலும் அடைக்கப்பட்டிருக்கும். அதோடு இரண்டாவதாக இன்னொரு வெப்பப் பரிமாற்றியும் அமைந்திருக்கும். இதன்மூலம் கழிவுவளியில் இருந்து பெரும்பான்மையான வெப்பத்தை நீக்கிவிடுவதால், அவற்றில் இருக்கும் நீராவியும், சில வேதிப்பொருள்களும் உறைந்து நீராகவோ, மிதமான அமிலமாகவோ மாறிவிடும். உலோக புகைபோக்கியின்றி பி.வி.சி குழாய்களை வைத்துப் புகைபோக்கி வடிவமைக்கப் பட்டிருக்கவேண்டும்.
# உலைக்களம்

## உலைக்கள வகைகள்

### இயக்கநிலை வகைகள்

உலைக்களத்தை இயக்கத்தின் அடிப்படையில் மூன்று வகையாகப் பிரிக்கலாம். அவையாவன:
- ஒருநிலை உலைக்களம் (single stage)
- இருநிலை உலைக்களம் (the 2-stage) மற்றும்
- பண்படுத்தும் உலைக்களம் (modulating furnace) என்பவையாகும்.  
முதலாவதும் மிகவும் முக்கியமானதுமான உலைக்களம் ஒருநிலை உலைக்களமாகும். உலைக்களம் கண்டுபிடிக்கப்பட்டதிலிருந்து இன்று வரை இது பயன்படுத்தப்பட்டு வருகின்றது. முடக்கம்-இயக்கம் என்னும் நிலைகளை மட்டுமே கொண்டு, இயக்கத்தில் ஒரு நிலையை மட்டுமே கொண்டிருப்பதால் இது ஒருநிலை உலைக்களம் எனப்படும். ஒரே நிலை இயக்கம் என்பதால் இது ஒரே வேகத்தில் இயங்குவதும், ஒரே வெப்பநிலைகொண்ட காற்றை வெளித்தள்ளுவதுமாய் சற்று அதிகரித்த சத்தத்தோடு இயங்கும்.  
இருநிலை உலைக்களம் சிறிதளவு வேறுபாட்டையே கொண்டுள்ளது. இதில் முடக்கம் தவிர்த்த இயக்கநிலையில் இரண்டு நிலைகள் இருக்கும். அவை, அரைவேகம், முழுவேகம் என்பனவாம். வெப்பத்தின் தேவைக்கேற்ப இது குறைந்த வேகத்தில் செயல்பட இயலும் என்பதால் சற்றே குறைந்த சத்தத்தோடு இயங்கவல்லது.  
உலைக்களங்களில் விரும்பத்தக்க உலைக்களம் பண்படுத்தும் உலைக்களம் (modulating furnace) ஆகும். இது ஓரிரு நிலைகளை மட்டும் கொண்டிராமல், தேவைக்கேற்பப் பல தொடர்நிலைகளில் இயங்கும் என்பதால் இதன்வழியே ஆற்றலைச் சேமிக்கலாம்.
# உலைக்களம்

## உசாத்துணைகள்

-
-
-
-
-
-
-
-
-
-  
es:Estufa (calefacción)
# அவாயித் தீவுகள்

**அவாயித் தீவுகள்** (ஃகவாயித் தீவுகள், ஹவாய்த் தீவுகள்; அவாயி மொழியில் *மொக்குப்புனி ஒ அவாயி*) என்பன வடக்கு பசிபிக் கடலில் உள்ள எட்டுத் பெரிய தீவுகளும், மிகப்பல சிறு நிலத்திட்டுகளும் கொண்ட ஒரு தீவுக்கூட்டம். இத் தீவுக் கூட்டம் ஏறத்தாழ 2,400 கி.மீ நீளம் உடையது. இத்தீவுக் கூட்டங்களில், மிடுவே குறுந்தீவுக்கூட்டம் (Midway atoll) எனப்படும் பகுதி தவிர மற்றவை ஐக்கிய அமெரிக்காவின் அவாயி என்றழைக்கப்படும் ஒரு மாநிலம். ஒரு காலத்தில் இதனை சாண்டுவிச் தீவுகள் (Sandwich Islands) என்று அழைத்தார்கள். அவாயித் தீவுகள் வட அமெரிக்கக் கண்டத்தில் இருந்து ஏறத்தாழ 1860 மைல் (2993 கி.மீ) தொலைவில் உள்ளது.
# அவாயித் தீவுகள்

## தீவுகளும் பவளப்பாறைகளும்

மீகாமன் சேம்சு குக் இந்தத் தீவுகளுக்கு சனவரி 18, 1778 இல் வருகை தந்தார், அப்பொழுது அவருடைய முன்னாள் முதலளித்து ஊக்குநராக இருந்த சாண்டுவிச்சின் நான்காவது ஏர்ல் ஆக இருந்த சான் மாண்டேகு (John Montagu, 4th Earl of Sandwich) அவர்களின் நினைவாக சாண்டுவிச்சுத் தீவுகள் என்று பெயரிட்டார்  
அவாயித் தீவுகளின் மொத்த நிலப்பரப்பு 16,636.5 சதுர கி,மீ ( 6,423.4 சதுர மைல்) மிடுவே கடற்திட்டு வரிசை (Midway atoll) என்னும் பகுதி தவிர, மற்றவை ஐக்கிய அமெரிக்காவின் 50 ஆவது மாநிலமாக அவாயி மாநிலம் என்னும் பெயரில் ஆகத்து 21, 1959 இல் இணைந்தது.
# அவாயித் தீவுகள்

## தீவுகளும் பவளப்பாறைகளும்

### முதன்மையான தீவுகள்

முக்கியமான எட்டுத் தீவுகளை மட்டுமே இங்கே குறிக்கப்பெற்றுள்ளன. இவை அவாயி விண்டுவர்டுத் தீவுகள் ( Hawaiian Windward Islands) என்றும் அழைக்கப்பெறுகின்றன. கஃகோ ஒலாவே (Kahoolawe) என்னும் தீவைத் தவிர மற்ற தீவுகளில் மக்கள் வாழ்கின்றனர்.
# அவாயித் தீவுகள்

## தீவுகளும் பவளப்பாறைகளும்

### சிறிய தீவுகளும், கடற்திட்டுகளும், பவழப் பாறைகளும்

- மொக்குமானா அல்லது நிஃகோவா (Nihoa, Mokumana)
- மொக்குமானாமானா (நெக்கர் தீவு (Necker, Mokumanamana)
- கானேமிலோஃகாயி அல்லது பிரான்சிய பிரிகேட்டு சோல்சு (French Frigate Shoals, Kānemilohai)
- புகாஃகோனு அல்லது கார்டனர் பின்னாக்கில்சு (Gardner Pinnacles, Pūhāhonu)
- நாலுக்க்காக்கலா அல்லது மாரோ பவழப் பாறை (Maro Reef, Nalukākala)
- அவுவோ அல்லது லேசான் (Laysan, Kauō)
- பாப்பா ஆப்பொஃகோ அல்லது லிசியான்சிக்கித் தீவு (Lisianski Island, Papaāpoho)
- ஃகோலோய்க்குவானா அல்லது பெர்லும் க்ஃஎம்சும் கடற்த்திட்டுகள் (Pearl and Hermes Atoll, Holoikauaua)
- பிஃகேமானு அல்லது மிடுவே கடற்திட்டு வரிசை (Midway Atoll
- [மொக்குபாப்பா (Kure Atoll, Mokupāpapa)
# அவாயித் தீவுகள்

## தீவுகளும் பவளப்பாறைகளும்

### அலை சறுக்கு

இந்த தீவின் பழங்குடி இன மக்களின் பாரம்பரிய விளையாட்டான அலைச்சறுக்கு (Surfing) விளையாட்டு உலகம் முழுவதும் பரவியுள்ளது.
# எதிர் இணைகரம்

வடிவவியலில் **எதிர் இணைகரம்** (*antiparallelogram*, *contraparallelogram*, *crossed parallelogram* பட்டங்கள், இருசமபக்க சரிவகம், எதிர் இணைகரம் மூன்றும் சேர்ந்து ஒரு சமச்சீர் அச்சுடைய நாற்கரங்களின் அடிப்படைத் தொகுதிகளுள் ஒன்றாக அமையும். ஓர் எதிர் இணைகரத்தின் குவிவு மேற்பரப்பு (convex hull) ஒரு இருசமபக்க சரிவகமாகும். ஒரு இருசமபக்க சரிவகத்தின் இணையில்லா பக்கங்கள் மற்றும் மூலைவிட்டங்கள் ஓர் எதிர் இணைகரத்தை அமைக்கும்.  
ஒவ்வொரு எதிர் இணைகரமும் ஒரு வட்ட நாற்கரமாக அமையும். அதாவது அதன் நான்கு உச்சிகளும் ஒரே வட்டத்தின் மேல் அமையும்.
# அப்துலாயே வாடே

**அப்துலாயே வாடே ** (Abdoulaye Wade, பிறப்பு மே 29, 1926) செனிகலின் மூன்றாவதும் தற்போதையுமான குடியரசுத் தலைவராவார். 2000ஆம் ஆண்டு முதல் பதவியில் தொடர்ந்து உள்ளார். செனகலின் மக்களாட்சி கட்சியின் (PDS) முதன்மைச் செயலாளராகவும் விளங்கும் வாடே 1974ஆம் ஆண்டில் கட்சி நிறுவப்பட்டதிலிருந்து கட்சித்தலைமை ஏற்றுள்ளார். நெடுங்காலம் எதிர்க்கட்சித்தலைவராக விளங்கிய வாடே 1978 முதல் நான்கு முறை குடியரசுத்தலைவர் தேர்தலில் போட்டியிட்டு 2000ஆம் ஆண்டில் தேர்ந்தெடுக்கப்பட்டார்.
# கொனாக்ரி

**கொனாக்ரி** (, சோசோ:**), கினி நாட்டின் தலைநகரமும் மிகப்பெரிய நகரமும் ஆகும். அத்திலாந்திக் சமுத்திரக் கரையிலுள்ள துறைமுக நகரமான இது நாட்டின் பொருளாதார, நிதி மற்றும் கலாச்சார மையமாகத் திகழ்கின்றது. 2009 இல் இதன் மக்கட்தொகை 1,548,500 ஆகும். ஏறத்தாழ கினி நாட்டின் மக்கட்தொகையின் காற்பங்கு இந்நகரிலேயே வசிக்கின்றனர்.
# மார்கழி இசை விழா (சென்னை)

இந்திய மாநிலமான தமிழ்நாட்டின் தலைநகர் சென்னையில் ஒவ்வொரு ஆண்டும் மார்கழி மாதம் தொடங்கி டிசம்பர் மாதம் முழுதும் கருநாடக இசைக் கச்சேரிகள் நடத்தப்படுகின்றன. இவ்விதம் நடக்கும் இசை விழாவே **டிசம்பர் இசை விழா** அல்லது **மார்கழி இசைவிழா** என்றழைக்கப்படுகிறது. இவ்விழா நடக்கும் இப்பருவம், *டிசம்பர் சீசன்* எனப் பரவலாக சொல்லப்படுகிறது. *மெட்ராஸ் மியூசிக் சீசன்* என்றும் அக்காலம் முதற்கொண்டு சொல்லப்பட்டு வருகிறது. இந்தியாவின் பல்வேறு பகுதிகளிலிருந்து மட்டுமல்லாது வெளிநாடுகளிலிருந்தும், கலைஞர்கள் மற்றும் நேயர்கள் பெருமளவில் இவ்விழாவில் கலந்து கொள்கிறார்கள்.
# மார்கழி இசை விழா (சென்னை)

## வரலாறு

1927 ஆம் ஆண்டு மியூசிக் அகாதெமி தொடங்கப்பட்டதைக் குறிக்கும் முகமாக இசை விழா கொண்டாடப்பட்டது. ஒரு மாத காலம் நீடிக்கும் இந்த விழாவில் கச்சேரிகள், ஹரி கதைகள், செயல் விளக்கத்துடன்கூடிய இசை விரிவுரைகள், விருது மற்றும் பட்டம் வழங்குதல் போன்றவை பாரம்பரியமாக நிகழ்த்தப்படுகின்றன. காலப்போக்கில் நடனம் மற்றும் நாடகங்களும் இவ்விழாவில் இடம்பெற்றன.
# மார்கழி இசை விழா (சென்னை)

## சிறப்பு

டிசம்பர் இசை விழா, தற்போது பெரிய அளவில் வளர்ச்சியுற்று உலகின் மிகப்பெரிய கலை விழாவாக விளங்குகிறது. ஒரு புள்ளி விவரம்:  
டிசம்பர் 2004 - ஜனவரி 2005 பருவத்தில் 1200 கலை நிகழ்ச்சிகள், 600 கலைஞர்களால் நிகழ்த்தப்பட்டன.  
700 - வாய்ப்பாட்டு நிகழ்ச்சிகள்  
250 - இசைக்கருவி நிகழ்ச்சிகள்  
200 - நடன நிகழ்ச்சிகள்  
50 - நாடகம் மற்றும் பிற நிகழ்ச்சிகள்
# மார்கழி இசை விழா (சென்னை)

## கலை மன்றங்களின் பட்டியல்

நிகழ்ச்சிகள் கலை மன்றங்களால் ஏற்பாடு செய்யப்படுகின்றன. பிரபலமான கலை மன்றங்கள் இங்கு பட்டியலிடப்பட்டுள்ளன:
- மியூசிக் அகாதெமி
- கிருஷ்ண கான சபை
- கார்த்திக் பைன் ஆர்ட்ஸ்
- பிரம்ம ஞான சபா
- இந்தியன் பைன் ஆர்ட்ஸ் சொசைட்டி
- கலாரசனா
- முத்ரா
- நாத இன்பம்
- நாரத கான சபா
- நுங்கம்பாக்கம் கல்ச்சுரல் அகாதெமி
- ரசிக ரஞ்சனி சபா
- ஸ்ரீ பார்த்தசாரதி சுவாமி சபா
- ஸ்ரீ தியாக பிரம்ம கான சபா
- தமிழ் இசைச் சங்கம்
- ஹம்சத்வனி என். ஆர். ஐ. சபா
- திருவல்லிக்கேணி இசை விழா
# தமிழ்நாட்டு ஊர்களும் உணவுகளும்

தமிழ்நாடு பல வகை இனிப்பு, நொறுக்குத் தீனி, சிற்றுண்டி, சைவ / அசைவ சாப்பாடு, பழங்கள், காய்கறிகள் ஆகிய எல்லா உணவு வகைகளுக்கும் புகழ்பெற்றது. இக்கட்டுரை தமிழ்நாட்டு உணவு வகைகளின் சிறு தொகுப்பாகும்.
# தமிழ்நாட்டு ஊர்களும் உணவுகளும்

## மரபு சமையல் வகைகள்

- கொங்குநாட்டு சமையல்
- செட்டிநாட்டு சமையல்
- சேலம் சமையல்
- தஞ்சாவூர் சமையல்
- மதுரை சமையல்
- விருதுநகர் சமையல்
- திண்டுக்கல் சமையல்
- தூத்துக்குடி சமையல்
# தமிழ்நாட்டு ஊர்களும் உணவுகளும்

## இனிப்பு

- ஆற்காடு மக்கன் பேடா : பாலில் செய்யப்பட்ட ஒரு வகை இனிப்பு.
- திருவண்ணாமலை பாயாசம் ,போலி, சுய்யான் உருண்டை ( உள்ளே பருப்பு , திணை மாவு வெள்ளம் கலந்த உருண்டையை வைத்து மேலே அரிசி மாவை கரைத்து தயாரிக்கப்பட்ட மாவில் தோய்த்து பொரிப்பது - ஒரு பண்டைய உணவு) .
- காரைக்கால்குலாப் ஜாமுன் : ரெடிமேட் மிக்ஸ் உதவியுடன் எளிதாக செய்யப்படும் ஒரு வகை இனிப்பு
- கோவில்பட்டி கடலைமிட்டாய் : வேர்க்கடலை மற்றும் சர்க்கரைப்பாகு கொண்டு செய்யப்படும் ஒரு வகை இனிப்பு
- சாத்தான்குளம் மஸ்கோத் அல்வா : கோதுமை, தேங்காய் சர்க்கரை, மற்றும் முந்திரி கொண்டு செய்யப்படும் ஒரு வகை இனிப்பு
- திருநெல்வேலி அல்வா : சம்பா கோதுமை, சர்க்கரை, நெய், மற்றும் முந்திரி கொண்டு புலம்பெயர்ந்த வட இந்தியர்களால் திருநெல்வெலியில் செய்யப்படும் உலகப்புகழ் பெற்ற ஒரு வகை இனிப்பு.
- தூத்துக்குடி மக்ரூன்: தூத்துக்குடியில் நிலை கொண்ட போர்ச்சுகீசியர்களின் முந்திரியும் முட்டையும் கலந்து செய்யப்படும் ஒரு வகை இனிப்பு
- பாலவநத்தம் சீரணி மிட்டாய் : ஒரு வகை இனிப்பு மிட்டாய்
- வெள்ளியணை அதிரசம் (கச்சாயம்) பச்சரிசி, வெல்லம், நெய் என கூட்டுப் பொருட்களால் செய்யப்படும் ஒரு வகை இனிப்பு
- ஸ்ரீவில்லிப்புத்தூர் பால்கோவா : பாலை சுண்டக் காய்ச்சினால் கிடைப்பது
- திருச்செந்தூர் சில்லுக்கருப்பட்டி : பனம்பாலில் சுக்கு சேர்த்து காய்ச்சி அச்சில் வார்த்த கருப்பட்டி
- பட்டுக்கோட்டைநெய் அசோகா அல்வா: பாசிப்பருப்பு நெய் ஏலக்காய் ஜீனி சேர்த்து தயாரிக்கப்படும் சத்தான சுவையான இனிப்பு.
# தமிழ்நாட்டு ஊர்களும் உணவுகளும்

## நொறுக்குத் தீனி

- **அருப்புக்கோட்டை காராச்சேவு :** கடலை மாவு கொண்டு தயாரிக்கப்படும் நொறுக்குத்தீனி
- **திருவண்ணாமலை ** *எள்ளடை* - அரிசிமாவு எள் கலந்து தயாரிக்கப்பதும் ஒரு பதார்த்தம் .
- **ஊட்டி வர்க்கி :** சுவை மிக்க பேக்கரி தயாரிப்பான நொறுக்குத்தீனி
- **கல்லிடைக்குறிச்சி அப்பளம் :** உளுந்து மாவில் செய்யப்படும் பாதி சமைத்த நொறுக்குத் தீனி அல்லது துணை உணவு
- **காரைக்குடி தேன்குழல், மண ஓலை, அச்சுமுறுக்கு :** அரிசி மற்றும் உளுந்து மாவு கொண்டு தயாரிக்கப்படும் நொறுக்குத்தீனி
- **மணப்பாறை முறுக்கு :** அரிசி மற்றும் உளுந்து மாவு கொண்டு தயாரிக்கப்படும் நொறுக்குத்தீனி
# தமிழ்நாட்டு ஊர்களும் உணவுகளும்

## பானம்

- திருவண்ணாமலை பாயாசம்: பாலில் செய்யப்பட்ட ஒரு வகை இனிப்பு பானம்.
- கும்பகோணம் டிகிரி காபி : காப்பி பில்டரில் டிகாக்சன் வடிகட்டி திடமான பால் சர்க்கரை சேர்த்து தயாரிக்கப்படும் பானம்
- மதுரை ஜிகர்தண்டா : ஜிகிர்தண்டா என்றாலே இதயத்தை குளிர வைக்கும் பானம் என்று அர்த்தம். சைனா கிராஸ் `ரோஸ் ஸிரப்', நன்னாரி சிரப், கெட்டியாகக் கொதிக்கவிட்ட பால், ஐஸ்கிரீம் சேர்த்து செய்யப்படும் பானம்  
- பட்டுக்கோட்டை மசாலா பால் :சுத்தமான பசும்பால் ,முந்திரிபருப்பு ,பாதாம் பருப்பு,மஞ்சள் தூள் .சுக்கு,ஏலக்காய் ,முதலியவை கலந்து தயாரிக்கப்படும்
சுவையான சூடான பானம்.
# தமிழ்நாட்டு ஊர்களும் உணவுகளும்

## சாப்பாடு

- ஆம்பூர் பிரியாணி : அசைவ உணவு
- திருவண்ணாமலை : திணை சோறு , சாமை வாரகு கொள்ளு குழம்புகள் , களி , கூழ் .
- காரைக்குடி உப்புக்கண்டம் : ஆட்டு இறைச்சியை உலர்த்தி செய்த அசைவ உணவு
- சிதம்பரம் இறால் வறுவல் : இறால் அசைவ உணவு
- பிரானூர் (குற்றாலம்) நாட்டுக்கோழி சுக்கா : அசைவ உணவு
- புதுக்கோட்டை சிறுமீன் : அசைவ உணவு
- இராமேசுவரம் மாசிக் கருவாடு : உலர்த்திய மீன் அசைவ உணவு
- வேலூர் (நாமக்கல்) வாத்துக்கறி : அசைவ உணவு
- கீழக்கரை நொதில் : இஸ்லாமிய அசைவ உணவு
- மதுரை அயிரை மீன் குழம்பு : அசைவ உணவு
- மதுரை இட்லி : சைவ உணவு
- விருதுநகர் புரோட்டா : சைவ சிற்றுண்டி
- திண்டுக்கல் பிரியாணி : அசைவ உணவு (தலப்பாகட்டி பிரியாணிக் கடை)
- கொங்கு நாடு -அரிசீம் பருப்பும், சந்தகை, உப்பிட்டு, ஒப்புட்டு
# தமிழ்நாட்டு ஊர்களும் உணவுகளும்

## பிரசாதம்

- திருவண்ணாமலை - கற்கண்டு சாதம் (கோவில்களில் செய்யும் முறை).
- அழகர்கோவில் - அக்காரவடிசல் - அக்காரவடிசல் அரிசி சர்க்கரை நெய் சேர்த்து (கோவில்களில் செய்யும் முறை) செய்யும் பொங்கல்
- அழகர்கோவில் - ஊத்தாப்பம் (தோசை)
- காஞ்சிபுரம் - இட்லி - இட்லி (கோவில்களில் செய்யும் முறை)
- பழனி - பஞ்சாமிர்தம் - திருப்பதி லட்டுக்கு சமமாக பக்தர்கள் மத்தியில் புகழ் பெற்றது பழனி பஞ்சாமிர்தம். வாழைப்பழம், சர்க்கரை, நெய், பேரீச்சம்பழம், எல்லாம் சேர்த்து கலந்து செய்யப்படும்.
- திருச்செந்தூர் - சில்லுக் கருப்பட்டி - திருச்செந்தூர் பகுதியில் அதிக அளவில் பனை மரங்களிலிருந்து இறக்கப்படும் பதநீர் கொண்டு செய்யப்படும் சுவையான இனிப்புக் கருப்பட்டி.
# தமிழ்நாட்டு ஊர்களும் உணவுகளும்

## சமைக்காத உணவு

- **கொல்லிமலை:** தேன்
- **ஊத்துக்குளி:** வெண்ணெய்
- **திருச்செந்தூர்:** பனங்கற்கண்டு
- **வால்பாறை:** தேநீர்
- வேம்பார்: கருப்பட்டி
# தமிழ்நாட்டு ஊர்களும் உணவுகளும்

## பழங்கள்

- **சத்தியமங்கலம்:** வாழைப்பழம்
- **சிறுமலை:** வாழைப்பழம் (மலை வாழை)
- **சேலம்:** மாம்பழம்
- **கொடைக்கானல்:** பேரிக்காய்
- **நெய்வேலி:** முந்திரி
- **பண்ருட்டி:** பலாப்பழம்
# தமிழ்நாட்டு ஊர்களும் உணவுகளும்

## காய்கறி

- **அரவக்குறிச்சி:** முருங்கை
- **ஊட்டி:** உருளைக் கிழங்கு
- **ஒட்டன்சத்திரம்:** கத்தரிக்காய்
- **ஊட்டி:** முட்டைக்கோசு
- **கும்பகோணம்:** வெற்றிலை
- **பொள்ளாச்சி:** தேங்காய்
- **கொல்லிமலை:** அன்னாசி
- **கோட்டாறு:** தேங்காய்
# தமிழ்நாட்டு ஊர்களும் உணவுகளும்

## பிற

- **தேனி:** கரும்பு
- **திருமங்கலம்:** குறும்பாடு
# வார்ப்புரு:முக்கிய அவாயித் தீவுகள்

| **அவாயி** | பெரிய தீவு (த பிக்கு ஐலண்டு) | align= <span>1</span> | **மவுனா கியா** | align= <span>1</span> | align= 185,079 | align= <span>4</span> |  |
| --- | --- | --- | --- | --- | --- | --- | --- |
| **குவாயி ** | தோட்டத் தீவு (தி கார்டன் ஐல்) | align= <span>4</span> | கவாயிக்கினி | align= <span>3</span> | align= 66,921 | align= <span>3</span> |  |
| **கஃகூலவெலாவே ** | த டார்கெட்டு ஐல் | align= <span>8</span> | பூஉ மோஆவுலானுயி | align= <span>7</span> | align= 0 | align= <span>8</span> 0 |  |
| **இலானாயி** | அன்னாசித் தீவு (த பைனாப்பிள் ஐல்) | align= <span>6</span> | இலானாயிஃகாலே | align= <span>6</span> | align= 3,135 | align= <span>6</span> |  |
| **மாவூயி** | பள்ளத்தாக்குத் தீவு (த வாலி ஐல்) | align= <span>2</span> | அலேயக்காலா | align= <span>2</span> | align= 144,444 | align= <span>2</span> |  |
| **மொலாக்காயி** | நட்புத் தீவு (த பிரண்ட்லி ஐல்) | align= <span>5</span> | காமக்கௌ | align= <span>4</span> | align= 7,345 | align= <span>5</span> |  |
| **நிஇஃகாவு** | தடுக்கப்பட்டத் தீவு (த ஃவர்பிடன் ஐல்) | align= <span>7</span> | பானீயாவு மலை | align= <span>8</span> | align= 170 | align= <span>7</span> |  |
| **ஓஆஃகு** | கூடும் இடம் (த காதரிங் பிளேசு) | align= <span>3</span> | காஆலா மலை | align= <span>5</span> | align= 953,207 | align= <span>1</span> | }<noinclude> |  
</noinclude>
# நெல்லிக்காய் (பாடித் தொடுதல்)

**நெல்லிக்காய்** விளையாட்டை விழாக் காலங்களில் போடப்பட்டிருக்கும் பந்தலில் சிறுவர் சிறுமியர் விளையாடுவர்.
# நெல்லிக்காய் (பாடித் தொடுதல்)

## ஆடும் முறை

விளையாடுவோரின் எண்ணிக்கையில் ஒன்று குறைந்த எண்ணிக்கையில் பற்றவேண்டிய பந்தற்கால் அவ்வப்போது தீர்மானிக்கப்படும். பந்தற்காலைப் பிடித்துக்கொண்டால் தொடக்கூடாது என்பது விளையாட்டு விதி. நெல்லிக்காய் என வழங்கப்படும் இந்த விளையாட்டு பாடித் தொடும் விளையாட்டு வகையைச் சேர்ந்தது.  
இக்காலத்தில் பரவலாக விளையாடப்படும் இசைநாற்காலி விளையாட்டைப் போன்றது இது. இசைநாற்காலி விளையாட்டில் இசைத்தட்டு பாடும். பாடல் நிறுத்தப்பட்டதும் நடுவிலுள்ள நாற்காலிகளில் உட்காருவர். பள்ளிகளில் ஆசிரியரின் ஊதல் ஒலி கேட்டதும் நடுவில் உள்ள நாற்காலிகளில் மாணவர் அமர்வர்.  
நெல்லிக்காய் விளையாட்டில் ஓடிக்கொண்டிருக்கும்போது பட்டவர் அல்லது அவ்வப்போது தோற்றவர் பாடுவார்.
:காயோ கடப்பங்காய்
:காஞ்சிபுரத்துப் புளியங்காய்
:உப்போ புளியங்காய்
:ஊறுகாய் போட்ட -------- நெல்லிக்காய்.
நெல்லிக்காய் என்றதும் தூணைப் பற்றிக்கொள்ள வேண்டும்.
# நொண்டி விளையாட்டு

ஒற்றைக்காலில் தவ்வி நடப்பது நொண்டி. ஓடுபவர்களை நொண்டி அடித்துத் தொடுவது **நொண்டி விளையாட்டு**.
# நொண்டி விளையாட்டு

## ஆடும் முறைகள்

### ஒருவட்டம்

வட்டம் போட்டு அதற்குள் ஓடுவர். அவர்களைப் பட்டவர் நொண்டி அடித்துச் சென்று தொடவேண்டும். கால் வலித்தால் வட்டத்துக்கு வெளியே வந்து இரு கால்களையும் ஊன்றிக்கொள்ளலாம். தொடப்பட்டவர் ஆட்டத்திலிருந்து வெளியேற வேண்டும். வட்டத்துக்குள் இரு கால்களையும் ஊன்றினால் அதற்கு முன் தொடப்பட்டவர் உள்ளே மீண்டு வந்து ஓடலாம்.
# நொண்டி விளையாட்டு

## ஆடும் முறைகள்

### உள்வட்டம்

உள்வட்டம் ஒன்று போட்டு அதில் ஓடுவர்.அதில் ஒருவர் நொண்டி அடித்து மற்வர்களை தொட வேண்டும்.தொடுபவர் கால் வலிக்கும்போது அவர்களில் ஒருவரைப் பற்றிக்கொண்டு ஒற்றைக்கால் நிலையிலேயே இளைப்பாறிக்கொள்ளலாம்.
அப்படி இல்லையெனில், உள் வட்டத்தின் உள்ளேயே சில நிமிட ஓய்வுக்கு எதிரி அணியினர் காலால் வட்டம் இட்டு அதனை இட்லி என பெயரிட்டு நொண்டி அடிக்கும் வீரர் மூன்று இட்லி வீதம் ஓய்வு எடுத்து எதிரி அணியினரை தொடலாம்
# நொண்டி விளையாட்டு

## ஆடும் முறைகள்

### இரண்டு அணி

இரண்டு அணிகள். ஒரு அணி கைகளைக் கோத்துக்கொண்டு ஆள்வட்டம் செய்து நிற்கும். அந்த அணியில் ஒருவர் நொண்டி அடித்துச் சென்று உள்ளே ஓடும் மற்றொரு அணியினரைத் தொடுவார். கால் வலிக்கும்போது வட்டத்தில் வந்து கை கோத்துக்கொண்டு அருகில் இருப்பவரை நொண்டி அடித்துச் சென்று தொடச் சொல்லலாம்.
# தாய் (புதினம்)

**தாய்** (உருசியம்: Мать) எனும் ரஷிய புதினம் மார்க்ஸிம் கார்கியால் எழுதப்பட்டது. 1907 இல் முதன் முதலாக வெளியான இது உலகின் மிகச் சிறந்த செவ்விலக்கியங்களில் ஒன்றாகக் கருதப்படுகிறது. ரஷியாவின் கம்யுனிசப் புரட்சிக்கு நெருங்கிய காலகட்டத்தை காலமாகவும், புரட்சியில் பங்கேற்கும் இளைஞர்களை கொண்ட தொழிற்சாலையை கதை களமாகவும் கொண்ட புதினம். இந்த புதினம் உலகின் பல்வேறு மொழிகளில் மொழி பெயர்க்கபட்டுள்ளது. திரைப்படமாகவும் வெளிவந்துள்ளது.  
பாவெல் எனும் புரட்சியாளரின் தாய் நீலவ்னா கொஞ்சம் கொஞ்சமாக தன் நிலையிலிருந்து எப்படி தனது மகனின் கருத்துகளால் ஈர்க்கப்படுகிறாள், உண்மையை புரிந்து கொள்கிறாள், புரட்சியாளர்களுக்கு உதவ உத்வேகம் கொள்கிறாள், தனது வாழ்க்கையின் உண்மையான மகிழ்ச்சியை எப்படி கண்டடைகிறாள் என்பதை உணர்வு பொங்க சொல்லுவதோடு நம்மையும் அந்த தாயோடு பயணிக்க வைக்கிறது நாவல்.
# தாய் (புதினம்)

## கதை

இந்த புதினம் இரண்டு பாகங்களாக பிரிக்கப்பட்டுள்ளது.
# தாய் (புதினம்)

## கதை

### பாகம் 2

இரண்டாவது பாகத்தில், தாய் ஒரு புரட்சியாளராக பரிணமிப்பதும், நாட்டின் பல பகுதிகளுக்கு பயணம் சென்று பிரசுரங்களை சேர்ப்பிப்பதும், தனது மகனைப் போல பல புரட்சியாளர்களைச் சந்திப்பதும் உணர்வுமிக்க வகையில் விவரிக்கப்படுகிறது. உழைக்கும் மக்களும்,விவசாயிகளும் ஒன்று சேர்ந்தால்தான் முதலாளித்துவத்தை ஒழிக்க முடியும் என்றும் அதில்தான் மக்களின் விடுதலை இருக்கிறது என்றும் தாய் உணர்ந்து கொள்கிறாள். புதிது புதிதாக மனிதர்களைச் சந்திக்கிறாள். ஆரம்பத்தில் அவளுக்கு ஏற்படும் தயக்கங்களும், அவர்களுடன் நட்பு கொள்வதும் மிக இயல்பாக எழுதப்பட்டிருக்கிறது.
# தாய் (புதினம்)

## கதைமாந்தர்கள்

- பெல்கேயா நீலவ்னா. இவள்தான் தாய். இவளின் மகன் பாவெல்
- பாவெல் விலாசவ். இவனது செல்லப்பெயர் பாஷா
- மிகயீல் விலாசவ்.பெல்கேயா நீலவ்னாவின் கணவன்
- அந்திரேய் நஹோத்யா. இவனை ஹஹோல் என்றும் அழைப்பர். ஹஹோல் என்பது உக்ரேனிய பிரதேச மக்களுக்கு ருஷ்யர்கள் இட்டுள்ள கேலிப் பெயர்
- நதாஷா
- நிகலாய் விஸோவ்ஷிகோல்
- பியோதர்
- சாஷா
- பெகுன்சோவ். இவன் ஒரு சாராயக் கடைக்காரன். ஊரார் இவனுக்கு எலும்பு கண்ணன் என்று பட்டப் பெயர் வைத்திருந்தார்கள்
- மரியா கோர்சுனவா. இவள் விலாசாவின் வீட்டுக்கு அடுத்த வீட்டுக்காரி. விதவை. தொழிற்சாலை வாசலில் சாப்பாடு விற்று வாழ்பவள். இவளது இறந்துபோன கணவன் ஒரு இரும்பு பட்டறை தொழிலாளி.
- பெத்யாகின். உள்ளூர் போலீஸ்காரன். நறுக்கு மீசை வைத்தவன்.
- திவெர்யகோவ். பழைய பாத்திர தொழிலாளி.
- ரீபின். கொல்லுப் பட்டறை தொழிலாளி. கருத்த தடித்த ஆசாமி
- இகோர்
# தாய் (புதினம்)

## உரையாடல்கள்

- நான் இன்னும் சின்ன பிள்ளை தான். இதற்குள் குடித்திருக்க கூடாது. ஆனால் மற்றவர்கள் குடிக்கிறார்களே. அவர்களுக்கு ஒன்றும் செய்வதில்லை. நான் மட்டும் இப்படி ஆகிவிட்டேன்" என புலம்புகிறான் பாவெல். அதற்கு அவன் தாய் "ஆனால் நீ மட்டும் குடிக்காதே. உன் அப்பா உனக்கும் சேர்த்து குடித்து தீர்த்து விட்டார்.அவர் என்னைப் படாதபாடுபடுத்தினார். உன் தாய் மீது கொஞ்சமாவது நீ பரிவு காட்ட கூடாதா?" என்கிறாள்.
- "நீ என்னதான் செய்ய விரும்புகிறாய்?" என்று அவனது பேச்சில் குறுக்கிட்டு கேட்டாள் அவள். முதலில் படித்து தெரிந்துகொள்ள வேண்டும். பிறகு மற்றவர்களுக்குச் சொல்லிக் கொடுக்க வேண்டும். தொழிலாளர்களான நாம் கற்றுக் கொள்ளத்தான் வேண்டும். நம்முடைய வாழ்க்கை ஏன் இவ்வளவு கஷ்டம் நிறைந்ததாக இருக்கிறது என்பதை நாம் கண்டுபிடித்து தெரிந்து கொள்ளத்தான் வேண்டும்"
- உன் இஷ்டப்படியே நீ வாழப்பா. அதெல்லாம் நான் தலையிடக்கூடிய விவகாரம் இல்லை. நான் கேட்பது ஒன்றே ஒன்றுதான். நீ மற்ற மனிதர்களோடு பேசும் போது இவ்வளவு தீவிரமாக பேசாதே. மனிதர்களைப் பற்றிய பயம் உனக்கு எப்போதும் இருக்கவேண்டும். அவர்கள் ஒருவரையொருவர் வெறுக்கிறார்கள். பேராசையிலும் பொறாமையாலுமே வாழ்கிறார்கள். அடுத்தவனைத் துன்புறுத்துவதில் ஆனந்தம் கொள்கிறார்கள். நீ அதை எடுத்துக் காட்டி அவர்களை குறை கூற தொடங்கினால் உடனே அவர்கள் உன்னையும் பகைப்பார்கள். உன்னை அழித்தே விடுவார்கள்"
- "அவள் மிகவும் களைத்துப் போவாள்"என்று தாய் கூறியதை ஆமோதித்து பேசினான் இகோர். "சிறைவாழ்க்கை அவள் உடல் பலத்தை உருக்குலைத்து விட்டது. அவள் எவ்வளவு பலசாலியாக இருந்தாள்?. செல்லமாய் வளர்க்கப்பட்ட பெண். அவள் நுரையீரல் ஏற்கனவே கெட்டுப்போய் இருப்பது போலத்தான் தோன்றுகிறது"
# தாய் (புதினம்)

## தமிழ் மொழிபெயர்ப்பு

இந்த நூலை தமிழில் ப. இராமசாமி *அன்னை* என்ற பெயரில் மொழிபெயர்த்தார். மேலும் தொ. மு. சி. ரகுநாதன் *தாய்* என்ற பெயரில் மொழிபெயர்த்தார். இந்த இரண்டு மொழிபெயர்ப்புகளில் தாய் என்ற பெயரிலான மொழிபெயர்ப்பே தமிழ் வாசகர் பரப்பில் பெரும் வரவேற்ப்பை பெற்றது. முன்னாள் தமிழக முதலமைச்சர் மு. கருணாநிதி தனக்கு பிடித்த புதினமாக இதைக் குறிப்பிட்டார். மேலும் இந்த கதையை *தாய் காவியம்* என்ற பெயரில் கவிதை நடையில் எழுதினார். இக்கதையை தழுவி 2011 ஆம் ஆண்டு மு. கருணாநிதியின் உரையாடலில் இளைஞன் என்ற பெயரில் திரைப்படம் வெளியானது.
# ஜாவர் சீதாராமன்

**ஜாவர் சீதாராமன்** (*Javar Seetharaman*, பிறப்பு : 1919 இறப்பு : 1971) தமிழ்ப் புதின எழுத்தாளரும், திரைப்படக் கதை, வசன எழுத்தாளரும், நடிகரும் ஆவார்.
# ஜாவர் சீதாராமன்

## வாழ்க்கைக் குறிப்பு

திருச்சியைப் பிறப்பிடமாகக் கொண்ட சீதாராமனின் தந்தை நடேசன் ஐயர்–அபிராமி ஆகியோருக்கு மகனாகப் பிறந்தார். இவரது தந்தை நடேசன் ஐயர் பிரபல வழக்குரைஞராக இருந்தவர். சீதாராமனும் சட்டம் படித்து எம்.ஏ., பி.எல்., பட்டமும் பெற்றார். ஆனாலும் அவர் அத்துறைக்குச் செல்லாமல் திரைப்படவுலகில் நுழைந்தார்.
# ஜாவர் சீதாராமன்

## திரைப்படத் துறையில்

1947 ஆம் ஆண்டு வெளிவந்த மிஸ் மாலினி என்னும் படத்தில் அறிமுகமானார். கே. ராம்நாத் இயக்கிய ஏழை படும் பாடு திரைப்படத்தில் "ஜாவர்" என்ற முரட்டுக் காவல்துறை அதிகாரி வேடத்தில் சீதாராமன் நடித்தார். அன்றில் இருந்து அவர் "ஜாவர்' சீதாராமன் எனப் பிரபலமானார்.  
ஏவிஎம் தயாரித்த அந்த நாள் படத்தின் திரைக்கதை-வசனத்தை எழுதியதோடு, துப்பறியும் காவல்துறை அதிகாரியாக ஜாவர் சீதாராமன் நடித்தார். தொடர்ந்து ஏவிஎம் நிறுவனம் தயாரித்த களத்தூர் கண்ணம்மா, குழந்தையும் தெய்வமும், ராமு முதலிய படங்களுக்கு திரைக்கதை-வசனம் எழுதினார். இவை பெரும் வெற்றியும் பெற்றன.  
வீனஸ் பிக்சர்சுக்காக "பிராஸ் பாட்டில்" என்னும் ஆங்கில நகைச்சுவைப் படத்தைத் தழுவி, பட்டணத்தில் பூதம் என்ற கற்பனைக் கதையை உருவாக்கினார். படம் வசூலில் வரலாறு படைத்தது.  
எம். ஜி. ஆர், சிவாஜி கணேசன், ஜெமினி கணேசன், ஜெய்சங்கர் போன்ற நடிகர்களுடன் பல திரைப்படங்களில் நடித்தும் கதை, வசனம் எழுதியுள்ளார்.  
மேலும் நடிகைகள் வைஜெயந்திமாலா, பத்மினி, சாவித்திரி, சரோஜா தேவி, தேவிகா, கே. ஆர். விஜயா, பாரதி , காஞ்சனா ஆகிய கதாநாயகிகளுடன் தந்தையாகவும் கௌரவ கதாபத்திரத்திலும் நடித்துள்ளார்.  
மேலும் 60களில் பிற்பகுதியில் நடித்த நடிகைகளான தேவிகா, கே. ஆர். விஜயா, சரோஜாதேவி ஆகிய நடிகைகளுடன் இறுதிவரை நண்பராகவும் அவர்கள் நடிப்பிற்க்கு பின் நின்று பல ஆலோசனைகள் கூறியுள்ளார்.  
இதில் தனது தோழியான நடிகை சரோஜாதேவி அவர்கள் திருமணத்திற்கு பிறகு என் தம்பி படத்தில் நடிக்கும் போது கொஞ்சம் குண்டாக தொந்தியும், தொப்பைமாக இருந்ததால். அதை சரி செய்யும் விதமாக வெளிநாட்டில் இருந்து வரவழைக்கப்பட்ட **ஷாட்பெல்ட்** சரோஜாதேவி வயிற்றில் அணிந்து அழகான தோற்றத்தில் நடிக்க வைத்தார்.
# ஜாவர் சீதாராமன்

## எழுத்தாளராக

பிரபல வாரப் பத்திரிகைகளில் தொடர்கதைகள் எழுதினார். குமுதத்தில் இவர் எழுதிய "மின்னல் மழை மோகினி', "உடல் பொருள் ஆனந்தி', "பணம் பெண் பாசம்', "நானே நான்" ஆகிய தொடர்கதைகள் பெரும் வரவேற்பைப் பெற்றன.
# ஜாவர் சீதாராமன்

## தமிழில் கதை, வசனம், நடிகராக நடித்த படங்கள்

- மிஸ் மாலினி (1947) - நடிகர்
- சந்திரலேகா (1948) - நடிகர் (வீரசிம்மன் மெய் காப்பாளர்)
- என் கணவர் (1948) - நடிகர் சரோஜாவர்
- ஏழை படும் பாடு (1950) - நடிகர்
- மர்ம யோகி (1951) - நடிகர்
- பணக்காரி (1953) - நடிகர்
- மனோகரா (1954) - நடிகர் (சத்யசீலன்)
- அந்த நாள் (1954) - நடிகா் (சி.ஐ.டி அதிகாாி சிவானந்தம்), திரைக்கதை, வசனம்
- விடுதலை (1954) - நடிகா்
- செல்லப்பிள்ளை (1955) - நடிகா், திரைக்கதை
- மணமகன் தேவை (1957) - நடிகா் (கல்லூரி தலைமை ஆசிரியர்)
- கன்னியின் சபதம் (1958) - நடிகர்
- வீரபாண்டிய கட்டபொம்மன் (1959) - நடிகர் (மேஜர் பேனர்மேன்)
- அதிசயப் பெண் (1959) - திரைக்கதை, வசனம்
- எங்கள் குலதேவி (1959) - நடிகா் (சந்தோசம்)
- இரும்பு திரை (1960) - நடிகர் (வழக்கறிஞர்)
- குழந்தைகள் கண்ட குடியரசு (1960) நடிகர் - (மன்னர்)
- களத்தூர் கண்ணம்மா (1960) - நடிகா் (ஜமீன்தாா் சிங்காரம்), திரைக்கதை
- கைதி கண்ணாயிரம் (1960) - நடிகர் (காவல் அதிகாரி)
- பார்த்திபன் கனவு (1960) - நடிகர் (சிவாச்சாரியார்)
- ஆளுக்கொரு வீடு (1960) - நடிகர் (பாதிரியார்)
- கடவுளின் குழந்தை (1960) - நடிகர் (முத்தையா பிள்ளை)
- குமார ராஜா (1961) - நடிகா்
- கானல் நீர் (1961) - நடிகர்
- வளர் பிறை (1962) - நடிகர் (வரதராஜன்) கதை, திரைக்கதை
- ஆலயமணி (1962) - திரைக்கதை, வசனம்
- ஆனந்த ஜோதி (1963) - நடிகா் (சுந்தரம் சி.ஐ.டி காவல் அதிகாாி), கதை, திரைக்கதை
- வானம்பாடி (1963) - நடிகா் (டாக்டா் சிவசங்கா்)
- ஆண்டவன் கட்டளை (1964) - நடிகா் (கல்லூரி தலைமை ஆசிாியா்) திரைக்கதை, வசனம்
- கர்ணன் (1964) - நடிகா் (பீஷ்மர்)
- குழந்தையும் தெய்வமும் (1965) - திரைக்கதை
- ராமு (1966) - திரைக்கதை
- பட்டணத்தில் பூதம் (1967) - நடிகர் (பூதம்), வசனம்
- பட்டத்து ராணி (1967) - கதை, திரைக்கதை, வசனம்
- உயர்ந்த மனிதன் (1968) - திரைக்கதை, வசனம்
- என் தம்பி (1968) - நடிகா் (கருணாகர பூபதி)
- தங்கச் சுரங்கம் (1969) - நடிகர் (ஆரோக்கியசாமி)
- சிவந்த மண் (1969) - நடிகா் (மன்னா்)
- தூண்டில் மீன் (1977) - கதை
- பணம் பெண் பாசம் (1980) - கதை  
- ஜனரஞ்சக எழுத்தாளர்' ஜாவர் சீதாராமன், ஆர். கனகராஜ், தினமணி, சனவரி 22, 2012
# என்டிடிவி 24x7

**என்டிடிவி 24x7** இந்தியாவில் உள்ள முதன்மையான ஆங்கில மொழித் தொலைக்காட்சி. இது இந்தியாவில் நடக்கும் செய்திகள் மற்றும் நடப்புநிகழ்வுகளை ஒளிபரப்புகிறது. இது புது தில்லி தொலைக்காட்சி லிமிடெட் நிறுவனத்தால் நடத்தப்படுகிறது. என்டிடிவி 24x7 ஆசியத் தொலைக்காட்சி விருதை 2005ல் சிறந்த செய்தி நிகழ்ச்சிக்காக வென்றது. இந்த தொலைக்காட்சி இந்தியாவிற்கு வெளியில் ஐக்கிய ராச்சியம், ஐக்கிய நாடுகள், கனடா, ஆஸ்திரேலியா, சிங்கப்பூர் போன்ற நாடுகளிலும் தனது செய்திகளை ஒளிபரப்புகிறது.
# கௌதாரி

**சாம்பல் கவுதாரி** அல்லது **சாம்பல் கௌதாரி** (*Grey Francolin*) எனப்படுபவை தெற்காசியாவில் வயல்வெளிகளிலும் புதர் மண்டிய இடங்களிலும் காணப்படும் பறவையினம். தவிட்டு நிற உடலில் கரு நிறக் கோடுகளை உடைய கோழியைப் போன்ற ஒரு வகைப் பறவை இது. இத்தகைய இடங்களில் இப்பறவைகள் காலையிலும் மாலையிலும் க-டீ-டர் ... டீ-டர் என்ற கூப்பாடுடன் உரக்கக் கூவுவதைக் கேட்க முடியும். இவை இறைச்சிக்காக வேட்டையாடப்படும்.  
இனப்பெருக்க காலத்தில் ஆண் கவுதாரியின் இக்கூப்பாடு பிற ஆண்களையும் அழைக்கவல்லதால், அவற்றைப் பிடிக்க உதவும் கவர்பொருளாகவும் இது பயன்படுத்தப்படும்.
# கௌதாரி

## அடையாளங்கள்

வெள்ளை கறுப்புப் பட்டைகளுடன் காப்பி நிறப் பொட்டுகள் கூடிய முதுகினையும் மெல்லிய கருநூற்கோடுகளிட்ட பழுப்பு மார்பும் சிவந்த மார்பும் கொண்டிருக்கும். இவை புறாவை விடவும் சிறிது பருத்துக் காணப்படுகின்றன.
# கௌதாரி

## உணவு

வயற்காடுகளில் தானியங்களைப் பொறுக்கியும் கறையான்களையும் வண்டுகளையும் உண்ணும்.
# கௌதாரி

## இயல்பு

வேகமாகப் பறக்கவியலும் என்றாலும் பெரும்பாலும் பூமியிலேயே ஓடியாடும். அபாயம் ஏற்பட்டாலும் ஓடி ஒளிந்தே தப்ப முயலும். வேறு வழியில்லை என்றால் மட்டுமே பறக்கும்.
# பச்சைக் குதிரை

**பச்சைக் குதிரை** ஒரு சிறுவர் விளையாட்டு. வாலிபர்களும் ஒத்த பருவத்தினரோடு இதனை விளையாடுவது உண்டு. பெரும்பாலும் இது நிலா வெளிச்சத்தில் நடைபெறும்.  
இந்த விளையாட்டின் முதல் படி பிறருடைய காலைத் தாண்டுவதில் தொடங்கும். அதனால் இந்த விளையாட்டுக்குக் கால்தாண்டி விளையாட்டு என்னும் பெயரும் உண்டு.
# பச்சைக் குதிரை

## கால்தாண்டி

குனிந்திருப்பவர் படிப்படியாக தன் நிலையை உயர்த்துவார். இதனால் தாண்டுவோர் தாண்ட வேண்டிய உயரம் கூடிக் கொண்டே போகும்.  
1. ஒருகால் பாதம்,
1. ஒன்றின் மேல் ஒன்றாக இரண்டுகால் பாதம்,
1. இரண்டு பாத உயரத்தின் மேல் ஒரு சாண்,
1. இரண்டு பாத உயரத்தின் மேல் இரண்டு சாண்  
எனக் கால்தாண்டியின் உயரம் உயர்ந்துகொண்டே போகும்.
# பச்சைக் குதிரை

## ஆள்-தாண்டல்

கால் தாண்டலுக்குப்பின் ஆள்-தாண்டல். நடைபெறும். இதில் குனிந்துகொண்டு நிற்பவரை அவர் முதுகில் கையை ஊன்றித் தாண்டவேண்டும்.
- குனிந்துகொண்டு நிற்பவர் தலையைத் தொங்க விட்டுக்கொண்டு குனிந்திருக்க வேண்டும். அப்படிக் குனியாவிட்டால் தலையை வெட்டி நாய்க்குப் போடு என்று சொல்லித் தலையைத் தட்டிக் குனியச் செய்வர்.
- தாண்டுபவர் தன் இரு கால்களையும் அகற்றி ஒருகால் அவரது தலையையும் மற்றொருகால் அவரது இடுப்பையும் தாண்டி வருமாறு தாண்டுவர்.தாண்டுவர் ஓடிவந்து தாண்ட இயலாது. குனிபவர் கைகளால் ஒரு பாவம் (4 முழம்) இடைவெளியில் அடுத்தவர் நிற்பார்.  
1. கால்-கட்டைவிரலைப் பிடித்துக்கொண்டு நிற்றல்,
1. கணுக்காலைப் பிடித்துக்கொண்டு நிற்றல் (கரண்டை),
1. முழங்காலைப் பிடித்துக்கொண்டு நிற்றல் (மோளி),
1. துடையைப் பிடித்துக்கொண்டு நிற்றல்,
1. கைகளைக் கட்டிக்கொண்டு அல்லது கும்பிட்டுக்கொண்டு குனிந்து நிற்றல்
என ஆள்-தாண்டியின் உயரம் படிப்படியாக உயரும்.
# பச்சைக் குதிரை

## குனிதல்

தாண்டுபவர் தான் தாண்டி முடித்த பின்னர் பிறர் தாண்டுவதற்காக முறைப்படி அமர்ந்தகொள்ளவேண்டும், அல்லது குனிந்துகொள்ளவேண்டும். இதனால் எல்லாரும் எல்லாரையும் தாண்டியாகவேண்டிய கட்டாய நிலை உண்டாகும்.
# பச்சைக் குதிரை

## தவறியவர்

ஒருவர் எந்த நிலையில் யாரைத் தாண்டு இயலவில்லையோ அந்த நிலையிலிருந்து தன் தாண்டும் வாய்ப்பை இழப்பார். எனிலும் அவர் பிறர் தாண்டுவதற்குக் குதிரை ஆகி நிற்க வேண்டியது கட்டாயம்.  
எல்லாத் தாண்டுதலும் முடிந்தபின் மறு ஆட்டம் தொடங்கும்.
# விடுதலைப் புலிகள் மக்கள் முன்னணி

**விடுதலைப் புலிகள் மக்கள் முன்னணி** என்பது தமிழீழ விடுதலைப் புலிகளின் அரசியல் பிரிவாகும். இது 1989ஆம் ஆண்டு உருவாக்கப்பட்டது. விடுதலை புலிகளின் பிரதி தலைவரான மாத்தையா என்றழைக்கப்படும் கோபாலசாமி மகேந்திரராஜா இக்கட்சியின் தலைவராகவும் யோகரத்தினம் யோகி பொதுச் செயலாளராகவும் செயற்பட்டனர். இக்கட்சியின் சின்னமாக புலி காணப்பட்டது. இக்கட்சி இலங்கையில் ஓர் அங்கீகரிக்கப்பட்ட அரசியல் கட்சியாக இருந்தது. பின்னர் 2012 பெப்ரவரியில் ஆண்டுதோறும் பேணப்பட வேண்டிய ஆவணங்கள் சமர்ப்பிக்கப்படாமையினால் இலங்கையின் தேர்தல் ஆணையாளரினால் இக்கட்சியின் பதிவு இரத்துச் செய்யப்பட்டது.  
இக்கட்சியின் முதலாவது தேசிய மாநாடு 1990 பெப்ரவரி 24 முதல் மார்ச்சு 1 வரை வாகரையில் இடம்பெற்றது.
# 7 (எண்)

**ஏழு** (, *seven*) என்பது தமிழ் எண்களில் ௭ என்பதைக் குறிக்கும் இந்து-அராபிய எண் ஆகும். ஏழு என்பது ஆறுக்கும் எட்டுக்கும் இடைப்பட்ட இயற்கை எண்ணாகும்.
# 7 (எண்)

## காரணிகள்

ஏழின் நேர்க் காரணிகள் 1, 7 என்பனவாகும்.
# 7 (எண்)

## இயல்புகள்

- ஏழு ஓர் ஒற்றை எண்ணாகும்.
- ஏழை <math>7 = 1^2 + 1^2 + 1^2 + 2^2</math> என்றவாறு நான்கு வர்க்கங்களின் கூட்டுத் தொகையாக எழுதலாம்.
- ஏழானது நான்காவது லூகாஸ் எண்ணாகும்.
# கூகல்

| முதலெண் | 10000000000000000000000000000000000000000000000000000000000000000000000000000000000000000000000000000
கூகல் |
| --- | --- |
| காரணியாக்கல் | <math>2^ \times 5^</math> |  
**கூகல்** (*Googol*) என்பது ஒரு பெரிய எண்ணாகும். அதன் பெறுமானம் <math>10^</math> ஆகும். அதாவது, ஒன்றிற்குப் பிறகு 100 பூச்சியங்களை இட வேண்டும். இதனை விஞ்ஞான முறைக் குறிப்பீட்டில் <math>1 \times 10^</math> எனக் குறிப்பிட முடியும்.
# கூகல்

## கூகுள் நிறுவனம்

கூகல் என்ற சொல்லை மாற்றி அமைத்ததன் மூலம் லாரி பேஜ் என்பவரும் சேர்ஜி பிரின் என்பவரும் கூகுள் என்ற தேடற் பொறியை ஆரம்பித்தார்கள்.
# வெளி-தொடு நாற்கரம்

யூக்ளிடிய வடிவவியலில் **வெளி-தொடு நாற்கரம்** (*ex-tangential quadrilateral* or *exscriptible quadrilateral*. ) என்பது ஒரு குவிவு நாற்கரம். இந்நாற்கரத்துக்கு வெளியே அமையும் ஒரு வட்டத்திற்கு இதன் நான்கு பக்கங்களின் நீட்சிகளும் தொடுகோடுகளாக அமையும். அவ்வட்டம், நாற்கரத்தின் *வெளிவட்டம்* எனவும் அதன் ஆரம் *வெளிஆரம்* எனவும், மையம் *வெளிவட்டமையம்* (படத்தில் -*E* ) எனவும் அழைக்கப்படும். நாற்கரத்தின் பக்கங்கள் நீட்டிக்கப்படும் இடத்தில் நீட்டிக்கப்பட்ட பக்கங்களுக்கிடையே உண்டாகும் வெளிக்கோணங்களின் உட்கோண இருசமவெட்டிகள் சந்திக்கும் புள்ளியாக வெளிவட்டமையம் அமையும். வெளி-தொடு நாற்கரம், தொடு நாற்கரத்துடன் நெருங்கிய தொடர்புடையதாக இருக்கும்.
# வெளி-தொடு நாற்கரம்

## சிறப்பு வகைகள்

பட்டங்கள் வெளி-தொடு நாற்கரங்களாகும். இணைகரங்களை (சதுரங்கள், சாய்சதுரங்கள், செவ்வகங்கள்) வெளிவட்ட ஆரத்தை முடிவிலியாகக் கொண்ட வெளி-தொடு நாற்கரங்களாகக் கருதலாம். ஏனெனில் இணைகரங்கள், கீழே தரப்பட்டுள்ள கட்டுப்பாடுகளை நிறைவு செய்தாலும் அவற்றின் எதிர்ப்பக்கங்கள் இணையாக உள்ளதால் அவ்விணை பக்கங்களின் நீட்டிப்புகள் வெளிவட்டத்திற்கு தொடுகோடுகளாக அமையாது. கூட்டுத் தொடராக அமையும் பக்க நீளங்களைக் கொண்ட குவிவு நாற்கரங்கள் கீழுள்ள கட்டுப்பாடுகளை நிறைவு செய்வதால், வெளி-தொடு நாற்கரங்களாக அமையும்.
# வெளி-தொடு நாற்கரம்

## பண்புகள்

ஒரு குவிவு நாற்கரத்தில், ஒரு சோடி அடுத்தடுத்த பக்கங்களின் கூட்டுத்தொகை மற்றொரு சோடி அடுத்தடுத்த பக்கங்களின் கூட்டுத்தொகைக்குச் சமமாக இருந்தால், இருந்தால் மட்டுமே, அந்த நாற்கரம், ஒரு வெளி-தொடு நாற்கரமாக இருக்கும்.  
அதாவது நாற்கரத்தின் பக்கங்கள் *a, b, c, d* -எனில்:  
:<math>a+b=c+d \,</math> அல்லது <math>a+d=b+c \,</math>  
என இருந்தால், இருந்தால் மட்டுமே அது வெளி-தொடு நாற்கரமாக இருக்கும்.  
இதனை 1846-ல் *ஜேக்கப் ஸ்டீனர்* நிரூபித்துள்ளார். இவ்விரண்டு கட்டுப்பாடுகளுக்கு இணையாக, எதிரெதிர்ப் பக்கங்களின் வித்தியாசங்களின் தனிமதிப்புகள் சமமாக இருக்க வேண்டும் எனவும் கூறலாம்.  
:<math>|a-c| = |b-d| \,</math>  
இம்முடிவு, தொடு நாற்கரங்களின் பிட்டாட் தேற்றத்திற்குச் சமானமானதாக உள்ளது. பிட்டாட் தேற்றத்தின்படி, ஒரு தொடு நாற்கரத்தின் எதிரெதிர்ப் பக்கங்களின் கூட்டுத்தொகைகள் சமமாக இருக்கும்.
# வெளி-தொடு நாற்கரம்

## பண்புகள்

### உர்க்கார்ட்டின் தேற்றம்

ஒரு குவிவு நாற்கரம் *ABCD* -ன் எதிரெதிர் பக்கங்கள் *E* மற்றும் *F* புள்ளிகளில் வெட்டிக்கொண்டால்:
:<math>AB+BC=AD+DC\,\,\Leftrightarrow\,\,AE+EC=AF+FC.</math>
வெகு காலத்துக்கு முன்பே 1841-ல் *அகஸ்டஸ் டி மார்கனால்* வலதுபக்க முடிவு நிரூபிக்கப்பட்டிருந்தாலும் அது *எல். எம். உர்க்கார்ட்டின்* (1902-1966) பெயராலேயே அழைக்கப்படுகிறது. நேர்கோடுகளையும் தூரங்களையும் மட்டுமே கருத்தில் கொண்டுள்ளதால் இதனை *டானியல் பீடோ* யூக்ளிடின் வடிவவியலின் *மிகவும் எளிய அடிப்படையான தேற்றம்* என அழைத்தார்.
# வெளி-தொடு நாற்கரம்

## பரப்பு

வெளி-தொடு நாற்கரம் *ABCD* -ன் பக்கங்கள் *a, b, c, d* எனில் அதன் பரப்பு:  
:<math>\displaystyle K = \sqrt{abcd} \sin{\frac{B+D}{2}}.</math>  
இது தொடு நாற்கரத்தின் பரப்பு வாய்ப்பாட்டைப் போன்றே உள்ளதைக் காணலாம். இதனை பிரெட்ஷ்னீடர் வாய்ப்பாட்டிலிருந்து தருவிக்கலாம்.
# வெளி-தொடு நாற்கரம்

## வெளி-இருமைய நாற்கரம்

ஒரு வெளி-தொடுநாற்கரத்திற்கு ஒரு சுற்றுவட்டமும் இருந்தால் அது **வெளி-இரு மைய நாற்கரம்** (*ex-bicentric quadrilateral*) என அழைக்கப்படும்..
இதற்கு இரண்டு எதிர் மிகைநிரப்புக் கோணங்கள் உள்ளதால் இதன்பரப்பு:
:<math>\displaystyle K = \sqrt{abcd}</math>
# வெளி-தொடு நாற்கரம்

## வெளி-இருமைய நாற்கரம்

### விளக்கம்

வெளி தொடு நாற்கரத்தின் பரப்பு:  
:<math>\displaystyle K = \sqrt{abcd} \sin{\frac{B+D}{2}}.</math>  
வெளி-இருமைய நாற்கரத்தின் எதிர்கோணங்கள் மிகைநிரப்புக் கோணங்கள் என்பதால்:  
:<math>B+D =\pi\,</math>  
:<math>\frac{B+D}{2} =\frac{ \pi}{2}</math>  
:<math>\sin{\frac{B+D}{2}}= \sin{\frac{ \pi}{2}}=1</math>  
எனவே வெளி-இருமைய நாற்கரத்தின் பரப்பு:  
:<math>\displaystyle K = \sqrt{abcd}</math>  
இதுவே இரு மைய நாற்கரத்தின் பரப்பும் ஆகும்.  
சுற்றுவட்ட மையத்திற்கும் வெளிவட்ட மையத்திற்கும் இடையேயுள்ள தூரம் *x* எனில்:  
:<math> \frac{1}{(R-x)^2}+\frac{1}{(R+x)^2}=\frac{1}{\rho^2},</math>  
இங்கு *R* -சுற்றுவட்ட ஆரம்; *<math>\rho</math>* - வெளிவட்ட ஆரம்.  
இச்சமன்பாடு இரு மைய நாற்கரத்தின் ஃபஸ் தேற்றத்தின் சமன்பாடுதான். ஆனால் *x* -ன் தீர்வு காணும்போது, இரு மைய நாற்கரத்திற்கு போலல்லாமல் இருபடிச் சமன்பாட்டின் மற்றொரு மூலத்தை எடுத்துக்கொள்ள வேண்டும்.  
எனவே வெளி-இருமைய நாற்கரத்திற்கு:  
:<math> x=\sqrt{R^2+\rho^2+\rho\sqrt{4R^2+\rho^2}}. </math>  
இவ்வாய்ப்பாட்டிலிருந்து:  
:<math>\displaystyle x>R+\rho, </math>  
இம்மதிப்பிலிருந்து வெளி-இருமைய நாற்கரத்தின் சுற்றுவட்டமும் வெளிவட்டமும் ஒருபோதும் வெட்டிக்கொள்ளாது என்பதை அறிந்து கொள்ளலாம்.
# தன்விருப்பு எண்கள்

## தன்விருப்பு எண்கள் பிறவேறு எண் அடிமானங்களில்

பதின்ம அல்லது பத்தடிமான எண்களில் தன்விருப்பு எண்களாக இருப்பவற்றின் வரிசையின் தொடக்கம்:
0, 1, 2, 3, 4, 5, 6, 7, 8, 9, 153, 370, 371, 407, 1634, 8208, 9474 ...  
மூன்று அடிமானம் ( "base 3") தன்விருப்பு எண்கள் வரிசையின் தொடக்கம்:
0, 1, 2, 12, 122  
நான்கு அடிமான எண்களின் தன்விருப்பு எண்கள் வரிசயின் தொடக்கம்:
0, 1, 2, 3, 313  
ஒரு குறிப்பிட்ட அடியெண் அல்லது அடிமான எண்ணில் இருக்கும் தன்விருப்பு எண்களின் எண்ணிக்கை ஓர் அளவுக்குட்பட்டதே, ஏனெனில் "b" அடிமான எண்ணில் உள்ள "k" இடவெண் (இலக்க) எண்களின் "k" -ஆவது மடிகளின் உச்ச வரம்பான கூட்டல்  
:<math>k(b-1)^k\, ,</math>  
என்னும் வரைக்குள் அடங்கும், இதில் "k" என்பது போதுமான அளவு பெரிய எண்ணாக இருந்தால்  
:<math>k(b-1)^k<b^{k-1}\, ,</math>  
எனவே எந்த *b* அடிமான தன்விருப்பு எண்ணும் *k* அளவவோ அதனைவிடக் கூடுதலான எண்ணிக்கையிலோ இலக்கங்கள் கொண்டிருக்க முடியாது. "b" யை 10 உக்கு ஈடாகக் கொண்டால், யாவற்றினும் மிகப்பெரிய பதின்ம தன்விருப்பு எண் 10<sup>60</sup>. என்பதினும் சிறியதாக இருத்தல் வேண்டும்.  
பதின்ம எண்களை எடுத்துக்கொண்டால், மொத்தம் 88 தன்விருப்பு எண்கள் மட்டுமே உள்ளன, அவற்றுள் யாவற்றினும் மிகப்பெரிய தன்விருப்ப எண் 39 இலக்கம் (இடவெண்) கொண்ட மிகப்பெரிய எண்:  
:115,132,219,018,763,992,565,095,597,973,971,522,401  
தனிவிருப்ப எண்களுக்கு உயர் எண்ணிக்கை எல்லை இருப்பது போல செம்பொருத்த இடவெண் மாறிலி எண்களுக்கு, ஒரு குறிப்பிட்ட அடிமானத்தின் உள்ள எண்களில், அறியப்பட்ட எல்லைகள் ஏதும் உள்ளதா இல்லையா என்று தெரியவில்லை
# தன்விருப்பு எண்கள்

## தொடர்புடைய கருத்துகள்

தன்விருப்பு (அல்லது தன்விரும்பி) எண்கள் என்பதன் பொருளைச் சற்று விரிவுபடுத்தி, ஓர் எண்ணில் உள்ள இலக்கங்களை ஏதேனும் கணித செய்முறைகளால் மாற்றி அதே எண்ணைப் திரும்பப்பெற்றால் அபப்டியான எண்களும் ஒரு வகையான தன்விருப்பு அல்லது தன்விரும்பி எண்கள் என்று கொள்ளலாம். இந்த விரிவாகப் பொருளின் படி கிடைக்கும் சில எண்கள்:  
- மாறா அடிமான எண்கள் (Constant base numbers) : <math>n=m^{d_k} + m^{d_{k-1}} + \dots + m^{d_2} + m^{d_1}</math> for some *m*.
- இலக்கத்துக்கு இலக்கம் மாறா செம்பொருத்த எண்கள் (Perfect digit-to-digit invariants) : <math>n = d_k^{d_k} + d_{k-1}^{d_{k-1}} + \dots + d_2^{d_2} + d_1^{d_1}\, ,\text{ e.g. } 3435 = 3^3 + 4^4 + 3^3 + 5^5\, .</math>
- ஏறுவரிசை மடிகள் எண்கள்(Ascending power numbers) : <math>n = d_k^1 + d_{k-1}^2 + \dots + d_2^{k-1} + d_1^k\, ,\text{ e.g. } 135 = 1^1 + 3^2 + 5^3 \, .</math>
- பிரீடுமன் எண்கள் (Friedman numbers) .
- கூட்டல்-பெருக்கல் எண்கள் (Sum-product numbers) : <math>n=\(\sum_{i=1}^{k}{d_i}\) \(\prod_{i=1}^{k}{d_i}\) \, ,\text{ e.g. } 144 = (1+4+4) \times (1 \times4 \times 4) \, .</math>
- டியூடினி எண்கள் (Dudeney numbers) :<math>n=\(\sum_{i=1}^{k}{d_i}\)^3\, ,\text{ e.g. } 512 = (5+1+2)^3 \, .</math>
- தொடர்பெருக்கியான் எண்கள் (Factorions) :<math>n=\sum_{i=1}^{k}{d_i}!\, ,\text{ e.g. } 145 = 1! + 4! + 5! \, .</math>  
இவற்றில் *d*<sub>*i*</sub> என்பது ஏதோ ஓர் அடிமானத்தில் *n* இன் இலக்க எண்.
# தன்விருப்பு எண்கள்

## அடிக்குறிப்புகளும் மேற்கோள்களும்

- Joseph S. Madachy, *Mathematics on Vacation*, Thomas Nelson & Sons Ltd. 1966, pages 163-175.
- *Perfect Digital Invariants* by Walter Schneider
- *On a curious property of 3435* by Daan van Berkel
# தன்விருப்பு எண்கள்

## வெளியிணைப்புகள்

- பத்ரி சேசாத்திரியின் கணித வலைப்பதிவு செப்டம்பர் 10, 11, 2011 பதிவுகள்; செப்டம்பர் 11, 2011 பதிவில் இமயவல்லி என்னும் 8 ஆம் வகுப்பு மாணவி. எப்படி 3 இலக்க ஆம்சிட்ராங்கு எண்ணைக் கண்டுபிடிக்கலாம் என்று சூனியர் மேத்தமெட்டீசியன் என்னும் இதழில் விளக்கியுள்ளதைப் பற்றி பத்ரி சேசாத்திரி குறிப்பிட்டு எழுதியுள்ளார்.
- Digital Invariants
- Armstrong Numbers
- Armstrong numbers between 1-999 calculator
# பஞ்சு வெட்டும் கம்போடா

**பஞ்சு வெட்டும் கம்போடா** ஆற்றுமணலில் சிறுவர் விளையாடும் விளையாட்டு.
# பஞ்சு வெட்டும் கம்போடா

## ஆடும் முறை

நூல் நூற்பவர்கள் பஞ்சை ஒருவகை வில்லால் அடித்து விதைகளையும், வேண்டாத தூசிகளையும் நீக்கித் துய்மை செய்வர். இவ்வாறு தூய்மை செய்ய உதவும் வில்-கருவிக்குக் கம்போடா என்று பெயர். சிறுவர்கள் ஆற்றுமணலில் குழி பறித்து அதில் ஒருவரைக் குப்புறப் படுக்கவைத்துத் துணியால் மூடி, துணிமேல் மணலால் மூடுவர்.  
பின் பாட்டுப்பாடுவர்.
:பஞ்சு வெட்டும் கம்போடா தோளே தோளே
:பருத்தி வெட்டும் கம்போடா தோளே தோளை
இப்படிப் பாடிவிட்டு மணலுக்குள் படுத்திருப்பவர் தோள் உணரும்படியாக மணலில் தட்டுவர்.  
படுத்திருப்பவர் மண்ணைத் திமிரி எழுந்துகொள்வார்.  
பின் வேறொருவரைப் படுக்கவைத்து விளையாடுவர்.கம்போடாவில் வெட்டும் பஞ்சு பிரிந்து தூய்மையாகி வெளிவருவது போல புதைக்கப்பட்டவர் எழுவதால் இந்த விளையாட்டுக்கு இந்தப் பெயர் வந்தது.